|  |  |  |  |  |
| --- | --- | --- | --- | --- |
| ПРЕДМЕТ: **БИОЛОГИЈА** | | | | |
| УЏБЕНИК: **Биологија за 5. разред основне школе** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 10** | | ОДЕЉЕЊЕ**:** | | ДАТУМ**:** |
| Наставна тема: | ПОРЕКЛО И РАЗНОВРСНОСТ ЖИВОТА | | | |
| Наставна јединица: | **Једноћелијски и вишећелијски организми; Класификација живих бића** | | | |
| Тип часа: | Утврђивање | | | |
| Циљ часа: | * Провера усвојености знања о једноћелијским и вишећелијским организмима и класификацији живих бића и њиховим основним карактеристикама | | | |
| Очекивани исходи: | На крају часа ученик ће бити у стању да:   * разликује једноћелијске, колонијалне и вишећелијске организме * објасни грађу вишећелијских организама (ткиво, орган, систем органа, организам) * објасни улогу вегетативних и репродуктивних органа биљака * објасни на основу чега се жива бића класификују * самостално класификује познате организме | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка, практичан рад | | | |
| Наставна средства: | Уџбеник, папири у боји, папирићи или стикери, папири А4 формата различитих боја, бојице | | | |
| Међупредметне компетенције | Компетенција за учење, комуникација, сарадња | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (5 минута ):**  Наставник провера домаћи задатак са стране 25.  **Главни део (30 минута):**  Наставник записује питања на табли, која ученици преписују и на њих одговарају у својим свескама: Која је разлика између једноћелијских и вишећелијских организмама? Шта су колонијални организми? Поређај од најпростијег до најсложенијег појма: организам, ћелија, орган, ткиво, систем органа. Нацртај једну биљку и обележи све биљне органе које она садржи. Која је разлика између вегетативних и репродуктивних биљних органа? Зашто биљке немају системе органа?  Даље наставник у разговору са ученицима понавља поделу живог света на домене и царства. Такође понавља основне особине организама из домена археа и правих бактерија.  Наставник даје упутство да ће следећим задатком ученици формирати живу мапу ума **домена еукарија**. Наставник празни једну клупу на средини учионице и на њу ставља натпис ЦАРСТВА (бели папир). На један зид учионице качи натпис ПРОТИСТИ (плави папир), на други ГЉИВЕ (црвени папир), на трећи БИЉКЕ (зелени папир) и на четврти ЖИВОТИЊЕ (жути папир).  Ставља на сваку клупу по један папирић беле боје на ком је написан један појам који се односи на једно од четири царства (нпр. алге, плесни, маховине, печурке, бескичмењаци, квасци, папрати, голосеменице, лишајеви, праживотиње и сл.).  Ученици имају задатак да препознају ком царству припада појам који им је дат на папирићу и да обоје свој папир бојом која је иста као боја папира на ком се налази натпис тог царства.  Пошто обоје папириће, устају и стају (групишу се) поред царства ком припадају. Када заврше са груписањем, читају појмове наглас (један по један). Остали слушају и проверавају да ли прочитани појмови припадају датом царству. Уколико не припадају, упућују их да се преместе у царство ком припадају.  **Завршни део (10 минута):**  Наставник се враћа на питања која су ученици записали у својим свескама. Слуша одговоре, дискутује са ученицима и оцењује ученике који су се истакли. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |